פברואר 2026
וועדת נסיעות פקולטית- נוהל תמיכה בהוצאות נסיעה לסטודנטים לתארים מתקדמים וטכנאים

סטודנטים לתארים מתקדמים וטכנאים רשאים להגיש בקשה לתמיכת דיקן עבור נסיעה לכינוס בינלאומי בחו"ל (נסיעה אחת בשנה) באמצעות פניה לוועדת הנסיעות הפקולטית. תמיכת הדיקן תוענק לטכנאים ולתלמידי: תואר שני (בשנה השנייה ללימודים), תואר שלישי (בארבע וחצי השנים הראשונות ללימודים- 9 סמסטרים) ובתר-דוקטורט (בשנתיים הראשונות ללימודיו).
את טפסי הבקשה יש להגיש דרך מזכירת דיקן הפקולטה למדעי הבריאות (הגב' חן חגי), לפחות 60 יום לפני מועד הנסיעה. הבקשה תועבר בשלב ראשון לוועדת נסיעות פקולטית לאישור תמיכת הפקולטה.
וועדת הנסיעות הפקולטית תדון בבקשות בתחילת כל חודש. לא יהיה דיון נוסף בבקשות שכבר נדונו ע"י הוועדה. כמו כן, לא יתקיים דיון בבקשות שיוגשו לאחר חזרת הסטודנט מההשתלמות. 
יש לציין בבקשה את כל מקורות המימון (חיצוני ופנימי) במעמד הגשת הבקשה. בהתאם להנחיית מדור השתלמויות ונסיעות לחו"ל, לא תתאפשר הוספת מקורות מימון בהמשך.
מידע לגבי הגשת בקשה לנסיעה לחו"ל  במערכת השתלמויות חו"ל למי שמבקש תמיכה גם מהקרן המרכזית למלגאים ניתן לקבל בלינק הבא:
https://portal.bgu.ac.il/private/admins/sec/studyfund
מידע לגבי הגשת בקשה לנסיעה לחו"ל במערכת השתלמויות חו"ל לסטודנט שאינו מבקש תמיכה מהקרן המרכזית למלגאים ניתן לקבל בלינק הבא:
https://portal.bgu.ac.il/private/admins/flying/request-abroad-3
מידע לגבי הגשת בקשה לנסיעה לחו"ל במערכת השתלמויות חו"ל לטכנאים במסגרת נסיעה בתפקיד, סגל מנהלי וטכני:
https://portal.bgu.ac.il/private/admins/hr/request-abroad-4

בקשה שאושרה ע"י וועדת הנסיעות הפקולטית תועבר לגב' ליטל לוי – מתאמת רכש ותקצוב בפקולטה, להמשך טיפול, והודעה תישלח לסטודנט. 
לאחר קבלת אישור הפקולטה לנסיעה תעביר ליטל את האישור בחתימת הדיקן למבקש הבקשה. המבקש יגיש את הבקשה דרך המערכת הממוחשבת בצרוף כל האישורים הנדרשים ותוך ציון כלל מקורות המימון והסכום המאושר מכל אחד מהמקורות.
בברכה ובהצלחה,
וועדת הנסיעות הפקולטית 

פרופ' דן לוי, יו"ר 
פרופ' אדריאן ישראלסון, חבר
פרופ' תמר וינשטוק, חברה


1. תלמיד לתואר שני, שלישי ובתר-דוקטורט מלגאי:

לצורך נוהל זה, מלגאי הינו תלמיד לתואר שני, שלישי ובתר דוקטורט המקבל מלגה מהפקולטה למדעי הבריאות למשך שישה חודשים לפחות. 

הגשת בקשה לוועדת הנסיעות הפקולטית, תעשה באמצעות הגשת טופס 1 

הערות נוספות:
1. במידה ויש תמיכה ממקור חיצוני יש לציין מקור זה, וכן את גובה התמיכה, או הצהרה שאין כל מקור חיצוני כזה ע"ג טופס 1.
2. המנחה מתבקש לציין שהוא מתחייב להשתתף במימון מקביל בגובה של 200$ לפחות לצורך הנסיעה, ולציין את מס' התקציב לחיוב ע"ג טופס הבקשה (טופס מספר 1).  
3. במידה ומדובר בתלמיד מלגאי לתואר שני אין צורך במימון מקביל של המנחה.
הסכום המקסימאלי לתמיכת דיקן לסטודנט מילגאי, לא יעלה על 300$ עבור נסיעה לאירופה או 500$ עבור נסיעה ליעד מרוחק.
דוקטורנטיות היוצאות לכנס בינלאומי עם תינוק (מתחת לגיל שנתיים) תוכלנה לקבל "מענק סיוע" (מעבר לסכומים המצוינים מעלה) עד גובה של 500$, לעידוד הצגת תוצאות מחקרן בחו"ל. 
לאחר החזרה, על הסטודנט להיות בקשר עם מדור השתלמויות ונסיעות לחו"ל – אגף כספים
לגבי ההחזרים. 










2. תלמיד לתואר שני, שלישי ובתר דוקטורט שאינו מלגאי

הגשת בקשה לוועדת הנסיעות הפקולטית, תעשה באמצעות הגשת טופס 2 אליו יש לצרף:
1. אישור פורמלי על גובה דמי הרישום לכנס.
2. הצעת מחיר לכרטיס טיסה ומסי נמל ליעד הכנס בלבד.
הערות נוספות:
1. במידה והתלמיד/ה מתרגל/ת ו/או תרגל בעבר יש לציין את גובה ההקצבה העומדת לזכות הסטודנט בקרן לקשרי מדע. 
2. במידה ויש תמיכה ממקור חיצוני יש לציין מקור זה וכן את גובה התמיכה, או הצהרה שאין כל מקור חיצוני כזה.
3. המנחה מתבקש לציין שהוא מתחייב להשתתף במימון מקביל ('מטשינג') בגובה של 200$ לפחות לצורך הנסיעה, ולציין את מס' התקציב לחיוב ע"ג טופס הבקשה (טופס מספר 2).  

הסכום המקסימאלי לתמיכת דיקן לא יעלה על 300$ עבור נסיעה לאירופה ו- 500$ עבור נסיעה ליעד מרוחק.
דוקטורנטיות היוצאות לכנס בינלאומי עם תינוק (מתחת לגיל שנתיים) תוכלנה לקבל "מענק סיוע" (מעבר לסכומים המצוינים מעלה) עד גובה של 500$, לעידוד הצגת תוצאות מחקרן בחו"ל. 

לאחר החזרה, על הסטודנט להיות בקשר עם מדור השתלמויות ונסיעות לחו"ל – אגף כספים
לגבי ההחזרים. 






3. טכנאים

הגשת בקשה לוועדת הנסיעות הפקולטית, תעשה באמצעות הגשת טופס 3 אליו יש לצרף:
1. תקציר שהוגש/יוגש לכנס 
הערות נוספות:
1. יש לציין על גבי הטופס את גובה ההקצבה העומדת לרשות החבר הסגל בקרן לקשרי מדע או קרן ידע.
2. במידה ויש תמיכה ממקור חיצוני יש לציין מקור זה, וכן את גובה התמיכה, או הצהרה שאין כל מקור חיצוני כזה ע"ג המסמך.
3. המנחה מתבקש לציין שהוא מתחייב להשתתף במימון מקביל בגובה של 700 דולר לנסיעה באירופה ו- 1000 דולר לנסיעה ליעד מרוחק (אמריקה, מזרח, וכו') לצורך הנסיעה, ולציין את מס' התקציב לחיוב ע"ג טופס הבקשה להשתלמות. 
הסכום המקסימלי לתמיכת דיקן, לא יעלה על 1500 ש"ח לנסיעה בארץ (ללא מימון מקביל), 700$ עבור נסיעה לאירופה או 1000$ עבור נסיעה ליעד מרוחק (ארה"ב, קנדה, יפן, אוסטרליה, סינגפור), ומותנה באישור המנחה למימון מקביל. 
לאחר החזרה, על הטכנאי להיות בקשר עם מדור השתלמויות ונסיעות לחו"ל – אגף כספים
לגבי ההחזרים. במידה ומדובר בכנס בארץ יש לפנות לאחר החזרה לליטל להחזרים.


